ທ່ານ Kerry ​ເພັ່ງ​ເລັງ​ໃສ່​ ເລື້ຶອງສິດທິ​ມະນຸ​ດ ແລະ​ການ​ຄ້າ ​ໃນ​ການ​ຢ້ຽມຢາມ ​ກຳປູ​ເຈຍ
ທ່ານ Kerry ​ໄດ້​ກ່າວຢ້ຳວ່າ ທ່ານ​ໄດ້ຍົກ​ເອົາ ເລື້ອງ​ຄວາມ​ວິຕົກ​ກັງວົນ ​ດ້ານສິດທິ​ມະນຸດ ​​ຂຶ້ນມາ​ຫາລື ໃນ​ລະຫວ່າງ​ ການ​​ໂອ້​ລົມ​ກັນ.
ຄວາມວິຕົກກັງວົນກ່ຽວກັບເລື້ອງສິດທິມະນຸດ ແລະການຄ້າສອງ ຝ່າຍ ແມ່ນຈຸດເພັ່ງເລັງຂອງລັດຖະມົນຕີການຕ່າງປະເທດສະຫະ ລັດ ທ່ານ John Kerry ທີ່ໄດ້ພົບປະຫຼາຍໆຄັ້ງ ກັບເຈົ້າໜ້າທີ່ກຳ ປູເຈຍ ໃນວັນອັງຄານມື້ນີ້ ທ່ານ Kerry ກ່າວວ່າ ຄວາມກ້າວໜ້າຂອງກຳປູເຈຍໃນດ້ານສິດ ທິມະນຸດ ສິດເສລີພາບສາກົນ ແລະ ການປົກຄອງທີ່ດີ ແມ່ນມີ ຄວາມສຳຄັນເພື່ອວ່າຈະໄດ້ເຮັດຫຼ້ອນຄວາມບົ່ມຊ້ອນໃນຄວາມ ສຳພັນສອງຝ່າຍກັບສະຫະລັດ ນຳ ທ່ານໃຫ້ຄວາມເຫັນດັ່ງກ່າວແກ່ພວກນັກຂ່າວຢູ່ທີ່ເດີ່ນດ້ານນອກ ຫລັງຈາກໄດ້ເຈລະຈາຫາລືກັບພວກເຈົ້າໜ້າທີ່ ຮວມທັງນາຍົກລັດຖະມົນຕີຮຸນເຊນ ແລະຮັກ ສາການຜູ້ນຳພັກຝ່າຍຄ້ານ ທ່ານ Kem Sokha ທ່ານ Kerry ກ່າວວ່າ ລັດຖະບານທີ່ເປັນປະຊາທິປະໄຕຕ່າງໆແມ່ນມີຄວາມຮັບ ຜິດຊອບໃນການຄ້ຳປະກັນວ່າ ສະມາຊິກສະພາທີ່ໄດ້ຮັບເລືອກທັງໝົດມີສິດເສລີ ທີ່ຈະເຮັດໜ້າທີ່ຮັບຜິດ ຊອບຂອງພວກເຂົາເຈົ້າ ໂດຍບໍ່ຕ້ອງມີຄວາມຢ້ານກົວໃນການຖືກຳໂຈມຕີຫຼືຈັບກຸມໃດໆ ແລະທ່ານໄດ້ກ່າວຢ້ຳວ່າ ທ່ານໄດ້ຍົກເອົາເລື້ອງຄວາມວິຕົກກັງວົນດ້ານສິດທິມະນຸດ ຂຶ້ນມາຫາລືໃນລະຫວ່າງການໂອ້ລົມກັນ ພວມມີຄວາມເປັນຫ່ວງກັງວົນຢູ່ຕໍ່ມາກ່ຽວກັບການດຳເນີນຄວາມພະຍາຍາມຂອງກຳປູເຈຍໃນການຄ້ຳປະກັນການປະຕິຮູບໄປສູ່ປະຊາທິປະໄຕແລະສິດທິມະນຸດ ໃນຂະນະທີ່ຜູ້ນຳຝ່າຍຄ້ານ ທ່ານແຊມແຮັງສີ ພວມໄປລີ້ໄພຢູ່ຕ່າງປະເທດເພື່ອຫຼີກລ້ຽງໃນອັນທີ່ເຊື່ອກັນຢ່າງກວ້າງຂວາງວ່າ ເປັນຂໍ້ຫາທີ່ມີຈຸດປະສົງທາງການເມືອງແລະການຈັບກຸມສະມາຊິກສະພາແລະນັກເຄື່ອນໄຫວພັກຝ່າຍຄ້ານ 17 ຄົນເຂົ້າຄຸກ ບັນດາກຸ່ມປົກປ້ອງສິດທິມະນຸດກ່າວວ່າ ການປັບປຸງຄວາມສຳພັນ ໃດໆກໍຕາມ ຕ້ອງຕິດຕາມມາດ້ວຍການຄ້ຳປະກັນຕໍ່ການປະຕິຮູບຂອງກຳປູເຈຍ ນອກນັ້ນ ທ່ານ Kerry ຍັງໄດ້ກ່າວຊົມເຊີຍຄວາມກ້າວໜ້າທາງດ້ານເສດຖະກິດ ຂອງກຳປູເຈຍ